Is-qaǵazları stili

Is qaǵazları stili — mákemelerde, kárxanalarda, oqıw orınlarında, basqarıw organlarında is júrgiziw ushın, sonday-aq jeke adamlar ortasında qarım-qatnas jasaw ushın hújjetler, túrli qatnas qaǵazları qollanıladı. Bul is qaǵazları dep ataladı. Is qaǵazlarınıń qatarına jatatuǵın buyrıq, usınıs, arza, ómirbayan, minezleme, maǵlıwmatnama, akt, tilxat, isenim xat, mirátnama, daǵaza, qatnas qaǵaz, málimleme sıyaqlı túrlerin kóplep ushıratamız. Bul is qaǵazlardıń jazılıw túri hám usılı, qollanılatuǵın sózleri menen sóz dizbekleriniń qáliplesken izbe-izligi boladı. Olardıń kólemi qısqa, mazmunı ıqshamlı hám anıq bolıwı talap etiledi. Al, nızam, párman, shártnama, kelisim, bildiriw, bayanlama, qarar, baǵdarlama, kodeks, húkimetlik arnawlı xabarlar kólemi jaǵınan ádewir bolıwı da múmkin. Bunday is qaǵazlarında hárbiriniń mazmunına ılayıq, siyasiy-publicistikalıq termin sózler keńnen qollanıladı. Olardı qatań qáliplesip qalǵan sózler menen sóz dizbekleriniń qollanılıwı shárt emes. Mákemede jumıs islewshi hárbir xızmetker haqqında tolıq maǵlıwmat bolıwı lazım.

Kategoriya:Qaraqalpaq tili